मेरा जन्मस्थान दिल्ली है जो तमाम भाषाओँ और संस्कृतियों को अपने में समेटे हुए है और एक छोटे भारत की छवि प्रस्तुत करती है! हमेशा से गैर-हिंदी भाषियों को जब दिल्ली में हिंदी बोलते हुए देखती थी तो रश्क होता था उनसे! अपनी एक निजी भाषा या बोली होते हुए भी वे बड़ी सुगमता से सीखकर हिंदी अपना लिया करते थे! मेरे पिता कई भाषाओँ/बोलियों में प्रवीण हैं ! बस उनसे ही प्रेरणा लेकर मैंने भी छोटी सी उम्र में ठान लिया था कि वे सब मुझे भी सीखना है! दादाजी राजस्थान के रहनेवाले थे, उनसे मैंने थोडा बहुत राजस्थानी बोलना सीखा, चूँकि वे अलवर के नजदीक के रहने वाले थे और वहां मारवाड़ी नहीं बल्कि थोड़ी हिंदी मिश्रित राजस्थानी बोली जाती है इसलिए मुझे सीखने में कोई कठिनाई नहीं हुई! २-३ बार थोडा वक़्त राजस्थान में गुजरा तो वहां कि भाषा, बोली और संगीत को करीब से जानने का अवसर मिला! शाम के वक़्त लड़कियों का हुजूम बाग में सैर करते वक़्त गाया करता था.....